ร้านบุฟเฟ่ต์อาหารญี่ปุ่น มีทั้งแบบสุกี้ชาบูแล้วก็ซูชิจบในที่เดียว ที่นี่หัวละ 690.- เนตครับนั่งกินกันไปยาวๆ 2 ชั่วโมง โปรโมชั่นของเดือนนี่จะเป็น Enkawa sushi แล้วก็ซูชิหน้าปลาฮามาจิ

ที่นี่สำหรับการต้มแล้วต้องบอกเลยว่าเนื้อๆผักๆมีให้เลือกเยอะดีที่สำคัญคือสดๆใหม่ๆเลย ส่วนซูชิวันที่มากินจะเป็นช่วงปลายเดือนได้สั่งเป็นซูชิเซต A ซึ่งของก็ดูสดสะอาดดี รสชาติบางอย่างอาจจะธรรมดาๆหน่อย ส่วนซูชิหน้า ikura ค่อนข้างคาว สำหรับเอนกาวะได้มาแบบสั้นๆไม่ยาวเลย แอบผิดหวังเบาๆ แต่ยังดีที่เอนกาวะเบิร์นมาหอมหนึบกำลังดี ชอบน้ำดื่มที่นี่มีให้เลือกเยอะมาก ตบท้ายด้วยผลไม้ ของหวานก็รสชาติใช้ได้

มาคราวนี้ได้กินเซต A ก็อยากกินเซต B มาคราวก่อนกินเซต B ก็อยากกินเซต A สงสัยต้องรอโปรเซต A+B ซะแล้ว